Rikunarita-ORG/Wikinium huggingface dataset:
# Philadelphia

Obilježja Philadelphie
**Philadelphia** je najveći grad u američkoj saveznoj državi Pennsylvania sa 1.526.006 stanovnika (2010), što ga čini petim gradom po veličini u SAD-u.

Philadelphia je jedan od najstarijih gradova u SAD-u, koji su osnovali švedski kolonisti 1669.

## Demografija

Etnička slika izgleda ovako: 32,5% čine Afroamerikanci, 13,6% Irci, 9,2% Italijani, 6,6% Portorikanci, 6,4% Nijemci i 4,3% Poljaci.

### Broj stanovnika grada po decenijama

Prema popisu iz 2000, u gradu je bilo 1.517.550 ljudi, 590.071 domaćinstava i 352.272 porodica. Gustina stanovništva je 4.337,3/km2. Rasna mapa grada je izgledala ovako: 45,0% bijelaca, 43,2% američkih crnaca, 4,4% azijata, 0,2% Indijanaca, 0,05% građana Pacifika, 4,7% drugih rasa i 2,2% miješanih.

|  |
| --- |
| **Grad Philadelphia Stanovništvo** |
|
1790 - 28.522
1800 - 41.220
1810 - 53.722
1820 - 63.802
1830 - 80.462
1840 - 93.665
1850 - 121.376
1860 - 565.529
1870 - 674.022
1880 - 847.170
1890 - 1.046.964
1900 - 1.293.697
1910 - 1.549.008
1920 - 1.823.779
1930 - 1.950.961
1940 - 1.931.334
1950 - 2.071.605
1960 - 2.002.512
1970 - 1.948.609
1980 - 1.688.210
1990 - 1.585.577
2000 - 1.517.550  |

## Bratski gradovi

Philadelphia ima deset bratskih gradova:

|  |  |  |
| --- | --- | --- |
| * Douala, Kamerun
* Firenca, Italija
* Incheon, Južna Koreja
* Nižnji Novgorod, Rusija
* Tel Aviv, Izrael
 |  | * Tianjin, Kina
* Toruń, Poljska
* Aix-en-Provence, Francuska
* Kobe, Japan
* Mosul, Irak
 |

## Reference

Nedovršeni članak Philadelphia koji govori o **geografiji** treba dopuniti. Dopunite ga prema pravilima Wikipedije.
# Tramvaj

Tramvaj u Sarajevu
Muzejski eksponat tramvaja u Međimurju
**Tramvaj** je električno vozilo koje se, uglavnom, koristi za gradski prijevoz putnika i koje se kreće po šinama. Napajanje pogonskog elektromotora tramvaja se vrši preko električnog voda iznad šina i trole ili, rijetko, direktno preko šina.
Prvi električni tramvaj je uveden 1880. godine u Sankt Peterburgu. Izraz tram je porijeklom iz škotskog jezika, u kojem riječ *tram* znači vrsta kolica korištenih u rudnicima uglja.

Jedna od prednosti tramvaja nad prijevoznim sredstvima sa motorom sa unutrašnjim sagorijevanjem je u tome što ne proizvodi štetna isparenja, što je važno u gusto naseljenim gradskim područjima. Druga prednost je u tome što je rad tramvajskog motora tiši. Zatim, u slučaju saobraćajne špice, kapacitet tramvaja se može povećati dodavanjem još jednog vagona. Sljedeće, u većini zemalja saobraćajni propisi su postavljeni tako da se tramvajima omogući pravo prvenstva prolaza. Konačno, tramvaj se kreće po šinama, pa je "truckanje" manje nego kod vozila sa pneumaticima.

Glavni nedostaci tramvaja leže u velikim troškovima postavljanja infrastrukture (zbog čega se za tramvaje rijetko odlučuju mali gradovi), kao i u prilagođavanju režima na saobraćajnicama koje će tramvaji koristiti.

Tramvaji mogu ići po šinama uskog ili normalnog kolosijeka, čiji se pragovi uglavnom nalaze ispod podloge. Podloga može biti betonska, asfaltna, od tvrde gume ili zatravljena.

U posljednje vreme postoji tendencija uvođenja niskopodnih tramvaja, kako bi se olakšao pristup starim i invalidnim osobama.

Sarajevo je jedini grad u Bosni i Hercegovini u kojem se tramvaj upotrebljava. Tramvaj je prvi put korišten 1. 5. 1895.

## Također pogledajte

* Crotram

## Reference

## Vanjski linkovi

*  Samoodrživi tramvaj (en)
*

Nedovršeni članak Tramvaj koji govori o **saobraćaju** treba dopuniti. Dopunite ga prema pravilima Wikipedije.
# Guinnessova knjiga rekorda

| Ginisovi svjetski rekordi |
| --- |
|  |
| Autor | - |
| Originalni naziv | Guinness World Records |
| Ilustrator | Ian Bull, Trudi Webb |
| Dizajn korica | Yeung Poon |
| Država | Irska |
| Jezik | Engleski, Arapski, Brazilski, Portugalski, Kineski, Hrvatski, Češki, Danski, Holandski, Estonski, Finski, Francuski, Njemački, Grčki, Hebrejski, mađarski, Islandski, Italijanski, Japanski, Latvijski, Norveški, Ruski, Slovenski, Slovački, Španski, Švedski i Turski |
| Žanr | Informacije |
| Izdavač | Jim Pattison Group |
| Datum izdanja | 1955-danas |
| Broj stranica | 288 (2006) 287 (2007) 289 (2008) 288 (2009) |
| Teme | Svjetski rekordi |
| ISBN broj | ISBN 978-1-904994-37-4 |

**Ginisovi svjetski rekordi** od 2000 godine poznati kao Ginisova knjiga rekorda (u predhodnom američkom izdanju Ginisova knjiga svjetskih rekorda) je referentna knjiga koja sadržava internacionalno priznatu kolekciju svjetskih rekorda. Ova knjiga također i sama drži svjetski rekord kao najbolje prodavana copyrightom zaštićena serija.

## Historija

10. novembra 1951. godine sir Hugh Beaver je lovio u Weston Haroboru uz rijeku Slaney, u grofoviji Wexford, na jugoistoku Irske. Biva uključen u raspravu koja ptica je brža - zlatni žalar (lat. *Pluvialis apricaria*) ili jarebica od svih evropskih ptica koje se love. Iste večeri dolaskom u Castlebridge House shvata da je uz pomoć dostupnih referentnih knjiga nemoguće dokazati da li zlatni žalar jeste ili nije najbrža od svih evropskih ptica koje se love.

Shvatio je da se i o mnogim drugim sličnim pitanjima svake večeri raspravlja u 81.400 krčmi širom Velike Britanije i Irske, a da nema nijedne knjige koja bi sporove u vezi sa rekordima razriješila. To ga je dovelo do zaključka da bi se ovakva knjiga mogla pokazati izuzetno popularnom. Njegova ideja postaje realnost 12. septembra 1951. kada je uposlio blizance Norrisa i Rossa McWhirter, da vide može li tome pomoći njihova londonska agencija za utvrđivanje činjenica. Otvoren je ured koji je započeo rad na prvom izdanju, od 198 strana, čiji su prvi primjerak štampari povezali 27. augusta 1955. Prije Božića iste te godine Ginisova knjiga rekorda našla se na prvom mjestu liste bestselera, da bi na njemu sve dosad ostala, osim 1957. i 1959., kada nisu štampana nova izdanja.

Ginisova knjiga rekorda danas je najviše fokusirana na ljudska takmičenja, ali pored takmičenja sadrži neke činjenice kao na primjer koliko je iznosila težina najtežeg tumora na svijetu, koja je najkraća rijeka na svijetu i sl.

## Također pogledajte

* AKB48
* Vesna Vulović

## Vanjski linkovi

* Guinness World Attractions (oficijelni sajt muzeja)
* Guinness World Records (oficijelni sajt knjige)
# Lokus (gen)

Kratki (**p**) i dugi (**q**) krak hromosoma
Hromosomske komponente:

(1) Hromatida
(2) Centromera
(3) Kratki (p) krak
(4) Dugi (q) krak
Primjer pruganja (trakanja) hromosoma (*banding*)
U genetici, **lokus** je specifično mjesto (lokacija) ili pozicija (na hromosomu) jednog gena u DNK sekvenci. Svaki hromosom nosi mnoštvo gena.Za čovjeka je procijenjeno da 'haploidni' set proteina kodiraju geni sa oko 20-25 hiljada gena koji su locirani na 23 različita hromosoma. Moguće varijante iste DNK sekvence (gena) na datom lokusu označene su kao aleli. Uređena lista lokusa u određenom genomu se naziva genetička mapa. Gensko mapiranje je proces utvrđivanja lokusa za određenu biološku osobinu.

Diploidne i poliploidne ćelije čiji hromosomi imaju iste alele datog gena u nekom lokusu zovu se homozigoti u odnosu na taj gen, dok su oni koji imaju različite alele datog gena na određenom lokusa heterozigoti.

## Nomenklatura

Lokusa nekog gena na hromosomu lmože biti napisan kao, npr., **6p21.3**, gdje se **21** se odnosi na **region 2, bend 1'*, što se čita kao* dva jedan**, a ne kao "dvadeset jedan". Dakle, cijeli lokusa je: **šest P dva jedan tačka tri**.

|  |  |
| --- | --- |
| **Komponenta** | **Objašnjenje** |
| **6** | Hromosomski broj (redni u garnituri) |
| **p** | Pozicija na hromosomskom kratkom kraku (**p**); **q** označava dugi krak (prema narednom slovu – iza **p** u abecedi) |
| **21.3** | Brojevi koji slijede u predstavljaju poziciju na kraku: Regija 2, bend 1, sub-band 3. Bendovi su vidljivi pod mikroskopom kada je hromosom ispruga G trakama. Svaki od bendova je numeriran, počevši s 1 za bend najbliže centromeri. Sub-bendovi i sub-sub-bendovi su vidljivi na višim rezolucijama mikroskopiranja. |

Raspon lokusa je naveden na sličan način. Na primjer, lokus gena *OCA1* se može pisati "11q1.4-q2.1", što znači da je na dugom kraku hromosoma 11, negdje u rasponu od sub-banda 4 regije 1 do sub-banda 1 regije 2.
Krajevi dugog kraka hromosoma 2 se obilježavaju: **pter** i *qter* i **2qter**

## Centisom

Centisome (ne brkati sa centrosom) je definiran kao 1% dužine hromosoma.

## Reference

## Također pogledajte

* Hromosom
* Centromera

## Vanjski linkovi

*
*
*  Arhivirano 3. 11. 2011. na Wayback Machine
*
*
# Henry Fonda

| Henry Fonda |
| --- |
|  |
| Rođenje |  (1905-05-16) 16. maj 1905. |
| Alma mater | University of Minnesota |
| Godine aktivnosti | 1928–1982 |

**Henry Jaynes Fonda** (16. maj 1905. – 12. august 1982.) bio je američki glumac. Imao je karijeru koja je trajala pet decenija na Broadwayu i u Hollywoodu. U nekoliko filmova koji se smatraju klasicima njegovao je imidž običnog i skromnog čovjeka na ekranu.

Rođen i odrastao u Nebraski, ostavio je trag rano kao glumac na Broadwayu i debitovao na holivudskom filmu 1935. Do statusa zvijezde došao je nastupima u filmovima poput *Jezebel* (1938), *Jesse James* (1939) i *Mladi g. Lincoln* (1939). Njegova karijera dalje je napredovala ulogom Toma Joada u *Plodovima gnjeva* (1940), za koju je nominiran za Oscara za najbolju glavnu mušku ulogu.

 Jane Fonda, Henry Fonda i Peter Fonda 1950-ih
Fonda u *Jezebelu*
Fonda u *The Lady Eve*
## Reference

## Vanjski linkovi

* Henry Fonda na IMDb-ju
# Ihtiologija

Anatomija ribe
**Ihtiologija** (grč. *ichthys* = riba; *logos* = nauka) jest grana zoologije koja proučava ribe. Uključuje proučavanje skeletnih (Osteichthyes), hrskavičavih (Chondrichthyes) i bezviličnih riba (Agnatha). Pretpostavlja se da u svijetu postoji 25.000 vrsta riba, koje čine većinu u svijetu kičmenjaka. Iako je većina vrsta otkrivena, svake godine u prosjeku bude opisano 250 novih vrsta.

Ihtiologija je usko povezana s biologijom mora i limnologijom.

## Reference

 Ihtiologija na Wikimedia Commonsu
# Dvorska luda

Hinric Hasenberger, Dvorski šaljivac, David Klöcker Ehrenstrahl, 1652
*"Keying Up" - Dvorski šaljivac*, William Merritt Chase 1875. (Akademija likovnih umjetnosti u Pensilvaniji.)
**Šaljivdžija**, **dvorski šaljivdžija** ili **budala** bio je historijski zabavljač tokom srednjovjekovnog i renesansnog perioda, koji je obično bio član domaćinstva plemića ili monarha, zaposlen da zabavlja goste. Jesteri su bili i putujući izvođači koji su zabavljali obične ljude na sajmovima i gradskim pijacama. Jesteri su i zabavljači koji nastupaju na modernim historijsko tematskim događajima.

Za zabavljače u srednjem vijeku često se smatra da su nosili odjeću jarkih boja i ekscentrične šarolike kape. Njihove moderne kolege obično oponašaju ovaj kostim. Jesteri su zabavljali publiku širokim spektrom vještina, a glavne među njima bile su: pjesma, muzika i pripovijedanje, ali mnogi su koristili i akrobacije, žongliranje, izgovaranje viceva, kao što su igre riječi, stereotipi i imitacija, te magični trikovi. Veliki dio njihovog zabavnog programa sastojao se od komičnih doskočica. Mnogi šaljivdžije šalili su se koristeći riječi ili pjesme o ljudima ili događajima dobro poznatim njihovoj publici.

Moderna upotreba engleske riječi *jester* počela je tek sredinom 16. vijeka, u doba Tudora. Ovaj moderni izraz potječe od starijeg oblika *gestour*, ili *jestour*, izvorno od anglo-normanskog (francuskog) značenja *pripovjedač priča* ili *ministrant*. Drugi raniji izrazi uključuju *fol,* *disour,* *lakrdijaš* i *bourder.* Ovi pojmovi opisivali su zabavljače koji su se razlikovali u svojim vještinama i nastupima, ali koji su svi dijelili mnoge sličnosti u svojoj ulozi komičnog izvođača za svoju publiku.

"Porodica Henryja VIII sa Willom Sommersom krajnje desno i vjerojatno Jane Foole krajnje lijevo
 Gravura Willa Sommersa, šaljivdžije Henryja VIII iz 17. vijeka
Mnogi kraljevski dvorovi tokom engleske kraljevske historije zapošljavali su zabavljače, a većina je imala profesionalne budale, ponekad zvane *licencirane budale*. Zabava je uključivala muziku, pripovijedanje priča i fizičku komediju. Također se sugerira da su izvodili akrobacije i žongliranje.

Učenjak David Carlyon bacio je sumnju u "odvažnog političkog zafrkanta", nazivajući historijske priče "apokrifnim" i zaključujući da "popularna kultura prihvata sentimentalnu sliku klauna; pisci tu sentimentalnost reproduciraju u šali, a akademici je prikazuju kao prevaru/prevaranta", ali to "ne može proći kao analiza".

Šaljivđije su također mogle kralju dati loše vijesti koje se niko drugi ne bi usudio dostaviti. 1340. godine, kada su Englezi u bici kod Sluysa potukli francusku, šaljivdžija Phillippea VI rekao mu je da engleski mornari "nemaju hrabrosti ni da skoče u vodu poput naših hrabrih Francuza".

Korijen riječi "fool (budala)" *potiče* od latinskog follis, što znači "vreća vjetra" ili mijeh, ili onaj koji zadržava zrak ili dah.

Šaljivdžija u Weingartenu, Njemačka, 2015. godine
## Reference
# Univerzitet Columbia

|  |
| --- |
|  |
| Moto | In lumine Tuo videbimus lumen (lat.) |
| Osnovan | 1754. |
| Vrsta | privatni univerzitet |
| Chairman | William Campbell and Jonathan Schiller |
| Predsjednik | Lee C. Bollinger |
| Akademsko osoblje | 3.763 |
| Studenti | 29.250 (2013.) |
| Dodiplomci | 8.365 (2013.) |
| Diplomci | 18.568 (2013.) |
| Lokacija | New York, New York, SAD |
| Kampus | urbani (ukupna površina 1,21 km2 ) |
| Sportovi | 31 različit tim |
| Udruženja | AAU AIU |
| Veb-sajt |  |
| ColumbiaU\_Wordmarklogo.svg |

**Univerzitet Columbia** je privatni, istraživački univerzitet sa sjedištem u gradu New Yorku, u američkoj saveznoj državi New York. Najstarija je institucija visokog obrazovanja u državi New York, peti najstariji univerzitet u SAD-u i jedan od devet kolonijalnih koledža osnovanih prije američke revolucije.
Danas univerzitet djeluje preko Columbia Global centara u inostranstvu i to u Amanu, Pekingu, Istanbulu, Parizu, Mumbaiu, Rio de Janeiru, Santiagu i Nairobiju.

Univerzitet je na osnovu kraljevske povelje Georgea II od Velike Britanije osnovan 1754. kao *Kraljevski koledž*. Nakon američke revolucije, koledž je postao državni i preimenovan je u Columbia koledž 1784. godine. Do 1787. posluje u tom statusu kada je institucija stavljena pod nadzor privatnog Upravnog odbora a 1896. godine i preimenovana u Univerzitet Columbia. Iste godine, kampus Univerziteta je preseljen iz Madison avenije na svoju današnju lokaciju u Morningside Heightsu, gdje zauzima više od šest gradskih blokova, ili 32 hektara površine.

Univerzitet Columbia upravlja godišnjim dodjeljivanjem Pulitzerove nagrade. 101 laureat Nobelove nagrade je na neki način povezan s ovim univerzitetom, kao student, saradnik ili nastavničko osoblje.

Ovaj univerzitet je jedan od četrnaest članova osnivača Asocijacije američkih univerziteta a bio je i prvi koledž u SAD-u koji je dodijelio titulu doktora medicine. Među studente ovog univerziteta se ubrajaju i 5 očeva osnivača Sjedinjenih Američkih Država, 43 laureata Nobelove nagrade 20 živućih milijardera, 29 dobitnike Oscara, 29 šefova država uključujući i tri američka predsjednika.

## Reference

## Vanjski linkovi

* Službena web stranica
* Službena web stranica univerzitetskog atletskog kluba
# Monroeova doktrina

Američki predsjednik James MonroeDržavni sekretar John Quincy Adams, autor Monroeove doktrine.
**Monroeova doktrina** je naziv za vanjskopolitički program Sjedinjenih Američkih Država predstavljen 2. decembra 1823. godine. U ovoj doktrini se navodi kako će svaki daljnji pokušaj evropskih nacija da koloniziraju ili interveniraju u zemljama Sjeverne i Južne Amerike biti smatran činom agresije i za posljedicu će imati intervenciju vojnih snaga Sjedinjenih Država. Istovremeno, u ovoj doktrini se navodi kako se Sjedinjene Države neće uplitati u već postojeće evropske kolonije niti sudjelovati u unutrašnjim problemima evropskih država. Doktrina je donesena u vrijeme kada su gotovo sve latinoameričke kolonije Španije i Portugala stekle nezavisnost, ili su bile na pragu sticanja nezavisnosti od Španskog i Portugalskog Carstva. Peru je nezavisnost učvrstio 1824. godine, a Bolivija će nezavisnost steći 1825. godine, što je značilo da su pod španskom upravom ostale samo Kuba i Portoriko. Sjedinjene Države su radeći u dogovoru s Britanijom, željele spriječiti daljnji dolazak evropskih sila.

Tadašnji američki predsjednik James Monroe doktrinu je predstavio tokom sedmog godišnjeg govora o stanju Unije u Kongresu. Sam naziv, "Monroeova doktrina", skovan je 1850. godine, unatoč činjenici da je stvarni tvorac doktrine bio državni sekretar John Quincy Adams. Do kraja 19. vijeka, Monreova doktrina se smatrala odlučujućim momentom u vanjskoj politici Sjedinjenih Država, a ujedno je bila i jedan od najdugovječnijih stupova iste. Mnogi kasniji državnici i predsjednici pozivat će se na ovu doktrinu, među kojima su: Theodore Roosevelt, John F. Kennedy, Lyndon B. Johnson, Ronald Reagan i drugi.

Namjera i utjecaj Monroeove doktrine ostali su na snazi, uz tek manje izmjene, više od jednog vijeka. Glavni cilj doktrine bilo je oslobađanje Latinske Amerike straha od evropske intervencije i izbjegavanje situacija u kojima bi Novi svijet postao bojno polje za zemlje Staroga svijeta, a sve kako bi Sjedinjene Države nesmetano mogle širiti vlastiti utjecaj. U ovoj doktrini se tvrdilo da bi Stari i Novi svijet trebali ostati u svojim prepoznatljivo različitim utjecajnim sferama upravo zato što su sastavljene od potpuno odvojenih i nezavisnih nacija. Ipak, zemlje Latinske Amerike s vremenom su počele prezirati doktrinu zbog njezinog naglašenog intervencionizma i suptilnog imperijalizma, a 2013. godine, američki državni sekretar John Kerry objavio je kako je "era Monroeove doktrine završena".

## Vidi još

* Trumanova doktrina

## Reference

## Vanjski linkovi

* Monroe Doctrine and related resources at the Library of Congress
* Selected text from Monroe's December 2, 1823 speech
* Adios, Monroe Doctrine: When the Yanquis Go Home by Jorge G. Castañeda, *The New Republic*, December 28, 2009
* as illustrated in a 1904 cartoon
# Bob Dole

| Bob Dole |
| --- |
|  |
| Savezni senator iz države Kansas |
| **Vrijeme na dužnosti** 3. januar 1969 – 11. juni 1996. |
| Prethodnik | Frank Carlson |
| Nasljednik | Sheila Frahm |
| Lični podaci |
| Rođenje |  (1923-07-22) 22. juli 1923. Russell, Kansas, SAD |
| Smrt | 5. decembar 2021(2021-12-05) (98 godina) Russell, Kansas, SAD |
| Nacionalnost | Amerikanac |
| Politička stranka | Republikanska stranka |
| Potpis |  |

**Robert Joseph Dole** (Robert Džozef Dol; rođen 22. jula 1923,preminuo 5. decembra 2021) bio je penzionisani američki senator iz savezne države Kansas, koji je tu funkciju obavljao u periodu od 1969. do 1996. godine, a jedno vrijeme je bio i vođa većinske parlamentarne grupe u Senatu. Bio je i kandidat Republikanske stranke za predsjednika na predsjedničkim izborima 1996. te kandidat za potpredsjednika na izborima 1976. godine, međutim u oba navrata nije bio izabran.

## Vanjski linkovi

* Bob Dole: *One Soldier's Story: A Memoir*, 2005, HarperCollins, ISBN 0-06-076341-8
* Robert E. Denton Jr.: *The 1996 Presidential Campaign: A Communication Perspective*, Praeger Publishers, 1998 online Arhivirano 28. 6. 2011. na Wayback Machine

Nedovršeni članak Bob Dole koji govori o **biografijama** treba dopuniti. Dopunite ga prema pravilima Wikipedije.
# Albert Abraham Michelson

| Albert Abraham Michelson |
| --- |
|  |
| Rođenje |  (1852-12-19) 19. decembar 1852. Strelo, Poljska |
| Smrt | 9. maj 1931(1931-05-09) (78 godina) Pasadena, SAD |

**Albert Abraham Michelson** (Strzelno, Poljska, 19. decembar 1852 – Pasadena, Kalifornija, 9. maj 1931) bio je američki fizičar poljskog porijekla. Poznat je po svojim radovima na mjerenju brzine svjetlosti.

Dobitnik je Nobelove nagrade za fiziku 1907. "za njegove optičke precizne instrumente i spektroskopska i metrološka istraživanja obavljena uz pomoć njih".

## Reference

## Vanjski linkovi

* National Academy of Sciences Biographical Memoir
* Michelson-ov život i rad; American Institute of Physics Arhivirano 16. 7. 2012. na Wayback Machine

Nedovršeni članak Albert Abraham Michelson koji govori o **dobitnicima Nobelove nagrade** treba dopuniti. Dopunite ga prema pravilima Wikipedije.
# Braxton Bragg

| Braxton Bragg |
| --- |
|  |
| Rođenje |  (1817-03-22) 22. mart 1817. Warrenton (Sjeverna Carolina), SAD |
| Smrt | 27. septembar 1876(1876-09-27) (59 godina) Galveston, SAD |

**Braxton Bragg** (Brakston Brag) (Warren County, 22. mart 1817-Galveston, 27. septembar 1876), američki vojskovođa i general u vojsci Konfederacije za vrijeme Američkog građanskog rata.

Bragg je pohađao američku Vojnu akademiju West Point i diplomirao 1837. Služio je u Drugom seminolskom ratu i Američko-meksičkom ratu, 1846-1848. 1859 je napustio vojsku i bavio se privatnim biznisom do 1861, kada započinje Američki građanski rat. Na početku rata pridružio se Konfederaciji i postao brigadni general.

Zapovjedao je korpusom u bici kod Shiloha, 6.-7. aprila 1862. Nakon što je general Albert Sidney Johnston poginuo u toj bici, Bragg je unaprijeđen u čin generala. U julu iste godine zamijenio je P.G.T. Beauregarda kao zapovjednik vojske u Tennesseeu. U augustu 1862. Bragg je napravio invaziju u Kentucky i napao unioniste u bici kod Perryvillea, 8. oktobra 1862. Bragg se zatim povukao iz Kentuckyja u Tennessee. U bici kod Murfreesboroa, 31. decembar-2. januar 1863, protiv generala Williama Starkea Rosecransa, prisilio je protivnike na povlačenje uz velike gubitke s obje strane.

U septembru 1863. ponovo se susreo s Rosecrasom u bici kod Chickamauga Creeka, 19.-20. septembar 1863. Bragg je potukao unioniste i započeo opsadu grada Chattanooga, gdje su se unionisti povukli. Međutim, uskoro je unionistima stiglo veliko pojačanje pa je general Ulysses Grant pobijedio Bragga u bici kod Chattanooga, 23.-25. novembar 1863. Nakon ovog poraza Bragg je smijenjen s dužnosti zapovjednika, ali je postao vojni savjetnik predsjednika Jeffersona Davisa. U februaru 1865. postao je ponovno zapovjednik vojske u Tennesseeju do kraja rata.

Nakon rata bio je civilni inžinjer u Alabami i Teksasu.

## Reference

## Vanjski linkovi
# Popularna kultura

**Popularna kultura** je vernakularna (narodna) kultura koja preovladava u savremenom društvu.
Sadržaj popularne kulture je postavljen velikim dijelom od strane industrija koje šire kulturalni materijal, kao npr. film, televizija i štampa. Ali popularna kultura se ne može opisati samo kao ukupan produkt ovih industrija, nego kao rezultat kontinuirane interakcije između ovih industrija i ljudi u društvu koji konzumiraju njihove produkte.
Bennett (1980, p.153-218) razlikuje između 'primarne' i 'sekundarne' popularne kulture, gdje je prva masovna produkcija, a druga lokalna reprodukcija.

## Definicija

Popularna kultura se konstantno mijenja i svojstvena je mjestu i vremenu.

Dijelovi popularne kulture uglavnom apeluju širokom spektru publike. Neki ljudi tvrde da ti dijelovi dominiraju popularnom kulturom jer kompanije koje produciraju i prodaju artikle popularne kulture pokušavaju maksimirati njihov profit tako što naglašavaju one dijelove pop kulture koji imaju širok apelacioni dijapazon.

Široko prihvaćeno mišljenje je da popularna kultura ima tendencije površnosti.

## Također pogledajte

* Sociologija